CELEX: 62019TN0018
Language: et
Date: 2019-01-11 00:00:00
Title: Kohtuasi T-18/19: 11. jaanuaril 2019 esitatud hagi – Brown versus komisjon

25.2.2019   
            
            
               ET
            
            
               Euroopa Liidu Teataja
            
            
               C 72/46
            
         
      11. jaanuaril 2019 esitatud hagi – Brown versus komisjon
      (Kohtuasi T-18/19)
      (2019/C 72/59)
      Kohtumenetluse keel: inglise
      
         Pooled
      
      
         Hageja: Colin M. Brown (Brüssel, Belgia) (esindaja: advokaat I. Van Damme)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada individuaalsete maksete haldamise ja maksmise ameti 19. märtsi 2018. aasta otsus, mille kohaselt ei ole tal enam õigust kodumaalt lahkumise toetusele ja reisikulude hüvitamisele;
               
            
                  —
               
               
                  taastada alates 1. detsembrist 2017 hageja õigus kodumaalt lahkumise toetusele ja reisikulude hüvitamisele;
               
            
                  —
               
               
                  maksta hagejale koos intressidega neid toetusi, mida talle ei makstud ajavahemikus, mis jäi 1. detsembri 2017. aasta ja hageja õiguste taastamise kuupäeva vahele;
               
            
                  —
               
               
                  juhul kui õigusvastasuse väitega nõustutakse, jätta hageja suhtes kohaldamata personalieeskirjade VII lisa artikli 4 lõike 1 punkt b kuni institutsioonid asendavad selle mittediskrimineerivate sätetega;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on ebaõigesti kohaldatud personalieeskirjade VII lisa artikli 4 lõike 1 punkti a, kuna komisjon tõlgendas seda sätet valesti nii, et õigus kodumaalt lahkumise toetusele, mis omandatakse ametniku päritolukoha ja huvide keskme alusel teises liikmesriigis enne tema töölevõtmist, tuleb uuesti läbi vaadata, kui asjaomane ametnik saab hiljem oma teenistuskoha liikmesriigi kodakondsuse.
               
            
                  2.
               
               
                  Teine väide, et 19. märtsi 2018. aasta otsusega on hagejat diskrimineeritud, kuna kodumaalt lahkumise toetuse saamine on seatud sõltuvusse personalieeskirjade VII lisa artikli 4 lõike 1 punktis b sätestatud tingimustest.
               
            
                  3.
               
               
                  Kolmas väide, et kui Üldkohus leiab, et komisjonil oli õigus määrata hageja õigus kodumaalt lahkumise toetusele kindlaks personalieeskirjade VII lisa artikli 4 lõike 1 punkti b kohaselt, ei ole komisjon seda sätet siiski tõlgendanud diskrimineerimiskeelu põhimõttega kooskõlas.
               
            
                  4.
               
               
                  Neljas väide, et kui kõik kolm väidet lükatakse tagasi, siis teise võimalusena on personalieeskirjade VII lisa artikli 4 lõige 1 õigusvastane ja kohaldamatu selles mõttes ja ulatuses, et teises väites esitatud põhjustel diskrimineeritakse selle kohaldamisega õigustamatult hageja olukorras olevaid isikuid põhjustel.